אבישי גרינצייג

אבישי גרינצייג (נולד ב-21 ביוני 1987, כ"ד בסיוון ה'תשמ"ז) הוא עיתונאי ישראלי, כתב לענייני משפט ב"כאן חדשות". בעבר כתב בעיתונים "גלובס", "מעריב" ו"בשבע". נולד בחיפה למשפחה דתית לאומית, השלישי מבין ארבעה אחים (אחד מהם הוא תאומו). אביו יואל הוא רואה חשבון ואמו נעמי עבדה לאורך שנים רבות כמזכירה רפואית. למד בבית ספר היסודי "נתיב אליעזר כרמל" בעירו ובתיכון הדתי אמי"ת חיפה. התנדב כנער במגן דוד אדום כמגיש עזרה ראשונה וחובש, והוא גם בעל הכשרה כנהג אמבולנס. למד שנה בישיבה הגבוהה "מבשר שלום" בחיפה, לאחר מכן מספר שנים בישיבת תורת החיים ביד בנימין, והוא בעל סמיכה לרבנות. התנדב לשירות אזרחי כמורה וכחונך לתלמידים מתקשים. הוא בעל תואר ראשון ותואר שני בחינוך מאוניברסיטת בר-אילן. ניהל בעבר את "התנועה למדינה יהודית ודמוקרטית". פרסם מספר מאמרים הלכתיים בכתבי עת תורניים. בנוסף, ערך לשונית וכתב מאמר לספר של עמותת ראש יהודי. במאמר הסביר כיצד ניתן "לקרב יהודים לתורה" באמצעות הרשתות החברתיות. היה בעל טור דעה באתרי האינטרנט "סרוגים" ו"מידה". היה כתב העיתון "בשבע", ולאחר מכן כשנה וחצי הפך לכתב המשפט בעיתון "מעריב". באוגוסט 2019 החל לשמש ככתב המשפט של "גלובס". משנת 2021 הוא נמנה עם מגישי הפינה "פערים של אחרים" בתוכנית "מהצד השני עם גיא זהר" בערוץ כאן 11. בשנת 2021 הגיש תביעת דיבה בסך מיליון ש"ח נגד העיתונאי אלי ציפורי, בטענה שציפורי ניהל נגדו מסע הכפשה אובססיבי ברשתות החברתיות. ציפורי חויב לשלם לגרינצייג כ-200 אלף ש"ח. שני הצדדים ערערו על פסק הדין. באפריל 2023 עבר ל"כאן חדשות" ככתב משפט, וצמצם את פעילותו ב"גלובס" לטור סוף השבוע. באפריל 2024 החל לכתוב טור שבועי אקטואלי בעיתון "בשבע". באוגוסט 2023 החל להגיש את הפודקאסט "איפכא מסתברא" מבית All•in, שבו הוא מארח אישים ממערכת אכיפת החוק בישראל. נשוי לאביטל, בתו של הרב ציון לוז, ולהם שישה ילדים. מתגורר בשבי דרום ומנהל אורח חיים דתי. חשיפת תמלילי החקירה של איתן כבל בתיק 2000. חשיפת תנאי המעצר של ניר חפץ בתיק 4000. חשיפת פרשת הפריצה לטלפונים של יושב ראש לשכת עורכי הדין אפי נוה וחלקה של כתבת גלי צה"ל הדס שטייף בפרשה. בעקבות סדרת בקשות שהגיש לשידור דיונים בבית המשפט העליון, התירה הנשיאה אסתר חיות באפריל 2020 לשדר בשידור חי לראשונה דיון בבג"ץ. חשיפת פרשיית העיתונאי בן כספית, לפיה העביר למשטרת ישראל חומרים שונים, ביניהם העדות שהובילה לתיק 1000 וההקלטה שהובילה לתיק 1270, ובמקביל פרסם טורים אודות חקירת החומרים הללו. באוגוסט 2023 חשף כי בכמה מקרים גבה יושב ראש של התנועה למען איכות השלטון בישראל אליעד שרגא שכר טרחה מופרז מאוד והסתיר זאת תחת הסכמי חיסיון. בעקבות הדברים הודיעה ועדת האתיקה של לשכת עורכי הדין כי תפתח בבדיקה. מדיה וקבצים בנושא אבישי גרינצייג בוויקישיתוף אבישי גרינצייג, ברשת החברתית פייסבוק אבישי גרינצייג, ברשת החברתית אקס (טוויטר) אבישי גרינצייג, ביישום טלגרם אבישי גרינציג (1987-), דף שער בספרייה הלאומית שילה פריד, עניין אישי והפעם עם אבישי גרינצייג, באתר ערוץ 7, 21 בנובמבר 2019 אלעד הומינר, שליפות עם אבישי גרינצייג, גיליון גילוי דעת 587, י"ב באייר ה'תשפ"ב, עמ' 32–33 מאמרים של הרב אבישי גרינצייג, באתר ספריית אסיף אבישי גרינצייג, לקרב בלחיצת כפתור, עכשיו תורנו - קריאת כיוון לציונות הדתית להצטרף לתנועת התשובה כמשימה לאומית בדור של גאולה, ראש יהודי, עמ' 250 ציוץ של אבישי גרינצייג ברשת החברתית אקס (טוויטר), סוגר היום שלוש שנים בגלובס 😎, 30 באוגוסט 2022 יפתח בריל, "אתה רואה, השופט, הוא אמר שאני בלתי נסבל!", באתר העין השביעית, 10 בפברואר 2022 איתמר ב"ז, "השתלחות בלא אישוש כלשהו לאמיתות הדברים", באתר העין השביעית, 5 ביוני 2023 אורן פרסיקו, עיתונאי רקוב, ביטוי פסבדו-עובדתי?, באתר העין השביעית, 28 בספטמבר 2023 עידו דוד כהן, אבישי גרינצייג מונה לכתב תחום המשפט ב"כאן חדשות", באתר הארץ, 14 במרץ 2023 אבישי גרינצייג עם האנשים שעושים את מערכת אכיפת החוק, איפכא מסתברא, באתר All•in ברנז'ה: כתב המשפט הסרוג מצטרף לכאן 11, באתר "סרוגים", 14 במרץ 2023 אבישי גרינצייג, ‏כך הפך העיתונאי בן כספית למקור משטרתי חוזר בתיקי נתניהו, באתר גלובס, 18 בינואר 2021 אבישי גרינצייג, "חריג וגובל באי-חוקיות": ההתנהלות של עו"ד אליעד שרגא במשרדו הפרטי, באתר כאן – תאגיד השידור הישראלי, 21 באוגוסט 2023 ביני אשכנזי‏, ועדת האתיקה של לשכת עוה"ד תפתח בבדיקה נגד אליעד שרגא, באתר וואלה, 21 באוגוסט 2023